EkBass/fiwiki-20250220-pages-articles huggingface dataset:
Gili Sharir

Gili Sharir (; s. 22. marraskuuta 1999) on israelilainen judon olympia- ja EM- mitalisti. Hän on kilpaillut alle 63 kilogramman painoluokassa vuodesta 2016 lähtien. Sharir saavutti vuonna 2017 alle 20-vuotiaiden EM-hopeaa ja alle 23-vuotiaiden EM-pronssia. Tel Avivin EM-kilpailuissa 2018 hän sijoittui seitsemänneksi. Hän sijoittui vuodelle 2021 siirretyissä Tokion olympialaisissa 63 kg:n sarjassa jaetulle 17. sijalle ja kuului Israelin pronssijoukkueeseen sekajoukkuekilpailussa. Hän saavutti Sofian EM- kilpailuissa 2022 pronssia 63 kg:n sarjassa. Saman vuoden Taškentin MM- kilpailuissa hän saavutti sekajoukkuekilpailussa pronssia. Hän sai Montpellier'n EM-kilpailuissa 2023 hopeaa 63-kiloisissa hävittyään loppuottelussa slovenialaiselle Andreja Leškille. Sharir on saavuttanut IJF World Tourin kilpailussa yhden turnausvoiton sekä sijoittunut kaksi kertaa toiseksi ja neljä kertaa kolmanneksi. Hän on voittanut aikuisten sarjassa kaksi Israelin-mestaruutta. == Lähteet == Luokka:Israelilaiset judokat Luokka:Israelilaiset olympiamitalistit Luokka:Vuonna 1999 syntyneet Luokka:Elävät henkilöt
Les Kurbas

Oleksandr-Zenon Stepanovytš ”Les” Kurbas (; 25. helmikuuta 1887 Galitsia – 3. marraskuuta 1937 Sandarmoh, Neuvostoliitto) oli ukrainalainen näyttelijä, näytelmäkirjailija, teatteri- ja elokuvaohjaaja, kääntäjä ja Ukrainan teatterin perustaja. Hänen nimeään kantaa kiovalainen Les Kurbas -teatteri. Venäläisen näyttelijän Nelly Kornijenkon mukaan hän oli tragedian muusan Melpomenen oppilas. Hän kuuluu teatterin suuriin nimiin Konstantin Stanislavskin, Vsevolod Meyerholdin, Jevgeni Vahtangovin, Max Reinhardtin, Edward Gordon Craigin ja Bertolt Brechtin rinnalla. Kurbas kuului tunnettuun ukrainalaiseen näyttelijäsukuun. Hän opiskeli Wienin ja Lvivin yliopistoissa. Hän oli kiinnostunut idän kulttuureista ja opiskeli siksi sanskritia. Hän perusti 1917 nuorisoteatterin Molodyi Teatr, jossa hän halusi esittää näytelmiä eri puolilta maailmaa. Kokeellinen teatteri ehti toimia pari vuotta. Pariisin maailmannäyttelyssä 1925 hänen produktionsa sai kultamitalin. Osip Mandelstam oli ensimmäinen, joka luonnehti häntä Ukrainan teatterin perustajaksi. Kurbas perusti teatterityönsä ajatukseen, että ”ihminen on mikrokosmos” 1700-luvun ukrainalaisen filosofin Grigori Skovorodan sanoin. Skovorodalla oli merkittävä vaikutus harkovalaiseen Berezil-teatteriin, jossa Kurbas pääasiassa työskenteli. Kurbas uskoi, että teatteri voisi muuttaa yhteiskuntaa. Hän perusti Berezilin taideseuran, jossa järjestettiin työpajoja. Hän tuottamansa näytelmät olivat aikansa avantgardea verrattuna muuhun samanaikaiseen teatteriin. Häneltä ovat teatterin piirissä saaneet vaikutteita puolalainen ohjaaja Jerzy Grotowski, brittiläinen ohjaaja Peter Brook sekä monet elokuvan myöhemmät suuret nimet, kuten Federico Fellini ja Ingmar Bergman. Les Kurbas teloitettiin Sandarmohissa, kuten monet ukrainalaiset kulttuurihenkilöt.Sandarmokh 1937, Kharkiv Human Rights Protection Group, viitattu 31.5.2022 == Lähteet == Luokka:Ukrainalaiset teatteriohjaajat Luokka:Ukrainalaiset elokuvaohjaajat Luokka:Ukrainalaiset kääntäjät Luokka:Vuonna 1887 syntyneet Luokka:Vuonna 1942 kuolleet
P.S. Maj’lle

P.S. Maj’lle on laulaja-lauluntekijä ja pianisti Suvi Isotalon toinen studioalbumi, joka julkaistiin 21. syyskuuta 2011. Levynjulkaisukeikka järjestettiin samana päivänä Kokomo -baarissa Helsingissä. Isotalo osallistui albumin kappaleella "Kaikki sanat" saman vuoden lokakuussa järjestettyyn Syksyn sävel -laulukilpailuun. Albumin "Irti" -kappaleesta julkaistun singlen kunniaksi Isotalo järjesti yhtyeineen samannimisen kiertueen keväällä 2012. "Irti" -kappaleen musiikkivideon ensi-ilta oli Rumban verkkosivuilla huhtikuussa 2012. == Kappaleet == # # # # # # # # # # # == Arvostelu == * Me Naiset: * Rytmi: * Soundi: SUVI ISOTALO: P.S. Maj´lle Viitattu 13.3.2022. == Lähteet == Luokka:Vuoden 2011 albumit
Näin minusta tuli ihminen

Näin minusta tuli ihminen on laulaja-lauluntekijä ja pianisti Suvi Isotalon kolmas studioalbumi, joka julkaistiin 7. helmikuuta 2014. Isotalo äänitti albumin "Vapaa" -kappaleen jo vuonna 2012, kun hän osallistui Studio Kekkosen "Kekkonen elää!" -studiolivesarjaan. Albumin "Uusi" -kappaleen musiikkivideo julkistettiin Soundin verkkosivuilla marraskuussa 2013. Isotalo järjesti yhtyeineen albuminsa julkaisukiertueen keväällä 2014. Isotalon kappale "Tunnit" sai huomiota sen sisältämästä tarinasta, joka kertoo masentuneen ihmisen mielenmaailmasta. "Kuunpimennys" puolestaan kertoo lapsen yöllisestä retkestä tajunnan ja unimaailman välillä, ja kappaleesta kuvattu musiikkivideo julkaistiin syyskuussa 2014. == Kappaleet == # # # # # # # # # # == Arvostelut == * Ilkka: * Desibeli.net: Suvi Isotalo: Näin minusta tuli ihminen Viitattu 13.3.2022. * Rumba: Niin kauan kuin Suvi Isotalo tohtii pysyä pois keskitieltä, kaikki on hyvin Viitattu 13.3.2022. * Soundi: SUVI ISOTALO : Näin minusta tuli ihminen Viitattu 13.3.2022. == Lähteet == Luokka:Vuoden 2014 albumit
Henry Herscovici

Henry Herscovici (12. helmikuuta 1927 – 12. maaliskuuta 2022) oli israelilainen ampuja. Hän kilpaili vuoden 1968 kesäolympialaisissa ja vuoden 1972 kesäolympialaisissa. Hän kilpaili myös Aasian kisoissa 1966, 1970 ja 1974. Herscovici kuoli Petah Tikvassa Israelissa 12. maaliskuuta 2022. ==Lähteet== ==Aiheesta muualla== Luokka:Israelilaiset ampujat Luokka:Vuonna 1927 syntyneet Luokka:Vuonna 2022 kuolleet
Avishag Semberg

Avishag Semberg (tai Abishag Semberg, , s. 16. syyskuuta 2001 Israel) on israelilainen taekwondon olympiamitalisti. Semberg saavutti 46 kilogramman sarjassa junioreiden MM-pronssia 2016 ja EM-pronssia 2017. Buenos Airesin nuorten olympialaisissa 2018 hän sijoittui 49 kg:n painoluokassa viidenneksi. Hän saavutti alle 21-vuotiaiden EM-pronssia 49-kiloisissa 2019. Vuodelle 2021 siirretyissä Tokion olympialaisissa hän saavutti 49 kg:n sarjassa pronssia kukistettuaan pronssiottelussa turkkilaisen Rukiye Yildirimin pistein 27–22. == Lähteet == Luokka:Israelilaiset taekwondoinit Luokka:Israelilaiset olympiamitalistit Luokka:Vuonna 2001 syntyneet Luokka:Elävät henkilöt
Anna Casagrande

Anna Casagrande (s. 26. heinäkuuta 1958 Milano) on italialainen kenttäratsastaja. Hän saavutti olympiahopeaa joukkuekilpailussa Federico Romanin, Mauro Romanin ja Marina Sciocchettin kanssa Moskovassa 1980. Henkilökohtaisessa kilpailussa Casagrande sijoittui Daleye-ratsullaan seitsemänneksi. == Lähteet == Luokka:Italialaiset kenttäratsastajat Luokka:Italialaiset olympiamitalistit Luokka:Vuonna 1958 syntyneet Luokka:Elävät henkilöt
Marina Sciocchetti

Marina Sciocchetti (s. 13. marraskuuta 1958 Gallarate) on italialainen kenttäratsastaja. Hän saavutti olympiahopeaa joukkuekilpailussa Federico Romanin, Anna Casagranden ja Mauro Romanin kanssa Moskovassa 1980. Henkilökohtaisessa kilpailussa Sciocchetti sijoittui Rohan de Lechereo -ratsullaan yhdeksänneksi. Toisissa olympialaisissaan Los Angelesissa 1984 hän oli Master Hunt -ratsullaan seitsemäs sekä henkilökohtaisessa kilpailussa että joukkuekilpailussa. Sciocchetti avioitui Italiaa kenttäratsastuksessa vuosien 1988 ja 1996 olympialaisissa edustaneen Ranieri Campellon kanssa. == Lähteet == Luokka:Italialaiset kenttäratsastajat Luokka:Italialaiset olympiamitalistit Luokka:Vuonna 1958 syntyneet Luokka:Elävät henkilöt
Myrhorod

Myrhorod () on kaupunki Pultavan alueella Keski-Ukrainassa, 105 kilometriä aluekeskus Pultavasta luoteeseen. Myrhorod on Myrhorodin piirin (201 728 as., 2021) hallinnollinen keskus. Kaupungin asukasluvuksi arvioitiin 38 447 (2021). Myrhorod sai kaupungin aseman vuonna 1575, kun Puolan kuningas ja Liettuan suurruhtinas Stefan Batory teki siitä kasakkarykmentin sijaintipaikkakunnan. Myrhorodin rykmentti kuitenkin lakkautettiin kasakojen kansannousun (1637–1638) seurauksena; kaupunki siirtyi ukrainalaiseen ylhäisaateliin kuuluvan Vyshnevetskyn suvun Jeremi Wiśniowieckin omistukseksi. Vuonna 1648 kasakat valtasivat kaupungin ja siitä tuli jälleen kasakkarykmentin kotikaupunki. Venäjän vallan aikana Myrhorodista tuli vuonna 1802 Pultavan kuvernementin kihlakuntakaupunki. Kaupunki kehittyi vauraaksi kauppapaikaksi. Terveyskylpylän perustaminen (1912–1914) sekä seudun öljy- ja maakaasuesiintymien hyödyntäminen edistivät talouselämää. Kaupungissa on rakennusmateriaali- ja elintarviketeollisuutta. Kaupunki on tunnettu pitkään käsitöistään, erityisesti keramiikasta, pitsitöistä ja kansallispuvuista. Myrhorodissa on keramiikka-alan tekninen koulu ja tehdas. Nikolai Gogolin ukrainalaisten kertomusten toinen osa, novellikokoelma Mirgorod viittaa kaupunkiin. Myrhorod Gogol.JPG| Nikolai Gogolin muistomerkki. Миргород.JPG|Myrhorodin rautatieasema. ==Lähteet== ==Aiheesta muualla== Luokka:Myrhorodin piiri Luokka:Pultavan alueen kaupungit
Annacatia Casagrande

Annacatia Casagrande (s. 1. huhtikuuta 1964 Treviso) on italialainen ratameloja. Hän kilpaili Barcelonan olympialaisissa 1992 kajakkinelosen 500 metrillä samassa venekunnassa Amalia Calzavaran, Chiara Dal Santon ja Lucia Michelin kanssa mutta he eivät selviytyneet loppukilpailuun. == Lähteet == Luokka:Italialaiset melojat Luokka:Vuonna 1964 syntyneet Luokka:Elävät henkilöt
Irma Ruokokoski

Irma Leonia Ruokokoski (21. tammikuuta 1916 Lappee – (hautauspäivä 7. helmikuuta) 1976 Haukivuori)Ruokokoski Irma Leonia, Vanha hautausmaa, Lappeenranta, hautatunnus VH A, 0137, viitattu 30.9.2023 oli suomalainen hiihtäjä. Lauritsalan Terästä edustanut Ruokokoski voitti vuoden 1937 työläisolympialaisissa Janské Lázněssa naisten 6 km hiihdon sekä 4 km joukkuehiihdon yhdessä Aune Silvastin ja Hilma Lahtisen kanssa. Ruokokoski osallistui kisoissa myös syöksylaskuun sijoittuen toiseksi. Ruokokosken vanhemmat olivat Vihannissa syntynyt Lappeen kunnanvaltuutettu ja sos.dem. puolueen toimitsija Frans Petter Ruokokoski (1881–1939) ja Kuopiossa syntynyt Anna Johanna (o.s. Räsänen).Kuolinilmoitus, Frans Petter Ruokokoski, Etelä- Savo, 1939, No 75, sivu 2, julkaistu 23.5.1939Frans Petter Ruokokoski kuollut, Kansan Työ, 1939, No 115, sivu 7, julkaistu 21.5.1939 Irma Ruokokoski syntyi Lappeen Laihian kylässä ja sisartensa Martin ja Alman tavoin menestyi Muukonniemen alueen ja sen kansakoulun edustajana maastohiihdossa.N. 500 lasta kilpaili hiihdossa sunnuntaina, Etelä-Savo, 1931, No 34, sivu 2, julkaistu 24.3.1931Kansakoulujen väliset hiihtokilpailut, Etelä-Saimaa, 1933, No 30, sivu 2, julkaistu 14.3.1933 Ruokokoski oli koulutukseltaan leipuri ja kondiittori ja työskenteli muun muassa Lappeenrannan Osuusmeijerillä ja Osuusliike Itä-Karjalan palveluksessa.Uusi mestareita ja kisällejä, Lappeenrannan käsityö- ja teollisuusyhdistyksen kautta, Kansan Työ , 1949, No 281, sivu 2, julkaistu 8.12.1949Reippaat henkilökuntahiihdot Osuusliike Itä- Karjalalla viime sunnuntaina, Kansan Voima, 1943, No 34, sivu 4, julkaistu 24.3.1943 Ruokokoski harrasti sisartensa Ruthin ja HugonKotimainen näytelmä etutilalla Lappeenrannan Työväen Näyttämöllä, Työväen näyttämötaide: Suomen Työväen Näyttämöiden Liiton äänenkannattaja, 1937, No 11-12, sivu 22, julkaistu 1.12.1937 tavoin näyttelemistä ja esiintyi Lappeenrannan kaupunginteatterin iltanäyttelijänäLappeenrannan kaupunginteatteri kokoontui eilen teatterikauden alkajaisiin, Etelä-Saimaa, 1949, No 173, sivu 3, julkaistu 19.8.1949 ja näyttelijänä Sortavalan Näyttämöllä.Sortavalan Näyttämö, Ensi-ilta Agapetuksen 3.näyt. farssi "Syntipukki" Tapaninpäivänä, Laatokka, 1943, No 295, sivu 3, julkaistu 23.12.1943 Ruokokoski toimi myös Sortavalan Näyttämön tueksi perustetun Sortavalan Näyttämö r.y.:n sihteerinä.Sortavalan Näyttämö alkaa toimintansa, uusi amatööriteatteri perustettu paikkakunnalle, Laatokka, 1943, No 292, sivu 2, julkaistu 19.12.1943 Ruokokoski asui myöhemmin Haukivuoressa. Hänet on haudattu Lappeenrannan Vanhalle hautausmaalle vanhempiensa hautaan. == Lähteet == == Aiheesta muualla == * * Luokka:Suomalaiset maastohiihtäjät Luokka:Työläisolympialaisten voittajat Luokka:Vuonna 1916 syntyneet Luokka:Vuonna 1976 kuolleet
Virginia Leng

Virginia Helen Antoinette Leng (o.s. Holgate, myöh. Elliott, s. 1. helmikuuta 1955) on brittiläinen kenttäratsastaja. Hän saavutti neljä olympiamitalia ja on kolminkertainen maailmanmestari sekä seitsenkertainen Euroopan-mestari. Leng osallistui kaksiin olympialaisiin. Sekä Los Angelesissa 1984 että Soulissa 1988 hän saavutti joukkuekilpailussa hopeaa ja henkilökohtaisessa kilpailussa pronssia. Los Angelesissa hänen ratsunaan oli Priceless ja Soulissa Master Craftsman. Leng voitti kenttäratsastuksen maailmanmestaruuden henkilökohtaisessa kilpailussa vuonna 1986 sekä joukkuekilpailussa vuosina 1982 ja 1986. Hän voitti Euroopan-mestaruuden henkilökohtaisessa kilpailussa vuosina 1985, 1987 ja 1989 sekä joukkuekilpailussa vuosina 1981, 1985, 1987 ja 1989. Leng voitti Burghley Horse Trialsin viisi kertaa. Vuosina 1983 ja 1985 hänen ratsunaan oli Priceless, vuonna 1984 Night Cap II, vuonna 1986 Murphy Himself sekä vuonna 1989 Master Craftsman. Vuosien 1985 ja 1989 kilpailut toimivat samalla Euroopan-mestaruuskilpailuina. == Lähteet == Luokka:Brittiläiset kenttäratsastajat Luokka:Brittiläiset olympiamitalistit Luokka:Vuonna 1955 syntyneet Luokka:Elävät henkilöt
Synelnykove

Synelnykove () on kaupunki Dnipropetrovskin alueella Ukrainan keskiosassa, maanteitse noin 45 kilometriä aluekeskus Dniprosta itään. Kaupunki on Synelnykoven piirin (202 711 as., 2021) hallinnollinen keskus. Kaupungin asukasluvuksi arvioitiin 30 021 (2021). Kaupunki on tärkeä rautateiden risteyspaikkakunta, jonka kautta kulkevat pohjoisesta etelään (Harkovasta Zaporižžjaan ja edelleen Krimille) sekä lännestä itään (Keski-Ukrainasta Dnipropetrovskin kautta Donetskiin) kulkevat ukrainalaiset pääradat. Eurooppatie ohittaa Synelnykoven 10 kilometriä kaupungin länsipuolelta. Вокзал станции Синельниково 1 2057416.jpg|Rautatieasema Synelnykove-1. Синельникове-2.1.JPG|Rautatieasema Synelnykove-2. ==Lähteet== ==Aiheesta muualla== Luokka:Dnipropetrovskin alueen kaupungit Luokka:Synelnykoven piiri
Hilma Lahtinen

Hilma Esteri Lahtinen (o.s. Virtanen; 21. marraskuuta 1910 – 24. heinäkuuta 1958) oli suomalainen hiihtäjä. Jyväskylän Veikkoja edustanut Lahtinen voitti vuoden 1937 työläisolympialaisissa Janské Lázněssa naisten 4 km joukkuehiihdon yhdessä Aune Silvastin ja Irma Ruokokosken kanssa ja sijoittui 6 km:n henkilökohtaisella matkalla toiseksi. Lisäksi Lahtinen osallistui syöksylaskuun, mutta keskeytti. Lahtinen osallistui TUL:n hiihtokilpailuihin jo 1930-luvun alusta lähtien ja voitti useita TUL:n mestaruuksia 2 ja 5 km:n matkoilla. Vuonna 1935 Lahtinen osallistui Neuvostoliitossa järjestettyihin talvikisoihin, jonka seurauksena hänet canceloitiin ja Lahtinen menetti työpaikkansa Schaumanin vaneritehtaalta. Lahtinen voitti Moskovan kisoissa 5 ja 10 km:n kilpailut. Hilma Lahtisen puoliso oli hiihtäjä Paavo Lahtinen, jonka kanssa hän avioitui vuonna 1935. == Lähteet == == Aiheesta muualla == * * Luokka:Suomalaiset maastohiihtäjät Luokka:Työläisolympialaisten voittajat Luokka:Vuonna 1910 syntyneet Luokka:Vuonna 1958 kuolleet
Iivari Suosalo

Iivari Martinpoika Suosalo (s. 16. elokuuta 1995) on helsinkiläinen musiikintekijä. Suosalo varttui Helsingissä näyttelijä Martti Suosalon ja dokumentaristi Virpi Suutarin esikoisena. Suosalo esiintyi lapsena poikakuoro Cantores Minoresissa ulkomaita myöten. Laulamisen lisäksi oppi soittamaan pianoa ja rumpuja jo varhaisella iällä. Suosalo valmistui Sibelius-lukiosta vuonna 2014. Hetken hän opiskeli myös Pop & Jazz Konservatoriossa, mutta työkiireiden tähden koulu sai jäädä. Suosalo toimii A&R-henkil;önä Warner Musicilla muun muassa Benjamin Peltoselle ja Abreulle ja tämän lisäksi hän soittaa Vestan bändissä sekä Roope Salminen & Koirat -yhtyeessä. Suosalo toimii myös biisinkirjoittajana Helsinki Music Companyssa. ==Lähteet== ==Aiheesta muualla== * Luettelo Iivari Suosalon tekemistä kappaleista Fono- äänitetietokannassa Luokka:Suomalaiset muusikot Luokka:Vuonna 1995 syntyneet Luokka:Elävät henkilöt
Chloe Cherry

Chloe Cherry (s. 23. elokuuta 1997 Lancaster, Pennsylvania), tunnettiin myös nimellä Chloe Couture, on yhdysvaltalainen näyttelijä ja malli. Cherry aloitti uransa pornonäyttelijänä vuonna 2015 ja on esiintynyt jo yli 200 elokuvassa. Hän teki näyttelydebyyttinsä pornogenren ulkopuolella draamasarjassa Euphoria, jossa hän esittää Fayea. == Elämä ja ura == Cherry syntyi 23. elokuuta 1997 Lancasterin kaupungissa, Pennsylvaniassa. Vuonna 2015 täytettyään 18 vuotta Cherry muutti Lancasterista Miamiin ja aloitti pornoelokuvissa näyttelemisen taiteilijanimellä Chloe Couture. Vuoteen 2019 mennessä hän on näytellyt yli 200 pornoelokuvassa ja saavuttanut suuren suosion Pornhubissa. Koronaviruspandemian alussa Cherry siirtyi Onlyfans-palveluun. Cherry teki näyttelydebyyttinsä pornogenren ulkopuolella vuonna 2022, kun hän esitti huumeriippuvaista prostituoitua, Fayea, teinidraamasarja Euphorian toisella tuotantokaudella. Ennen sarjassa esiintymistä hän teki pornograafisen parodian Euphoriasta, jossa hän esitti Jules-hahmoa yhdessä pornonäyttelijäkolleegansa, Jenna Foxxin, kanssa. Cherry sai roolin sarjasta, koska sarjan luoja Sam Levinson rakastui hänen huumoriinsa Instagramissa. Tammikuussa 2022 Cherry teki mallisopimuksen brittiläisen Anti-Agency Londonin kanssa. == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Yhdysvaltalaiset televisionäyttelijät Luokka:Yhdysvaltalaiset mallit Luokka:Vuonna 1997 syntyneet Luokka:Elävät henkilöt
Diana Clapham

Diana Clapham (s. 8. kesäkuuta 1957 Kuala Lumpur, Malesia) on brittiläinen kenttäratsastaja. Hän saavutti Los Angelesin olympialaisissa 1984 hopeaa kenttäratsastuksen joukkuekilpailussa. Henkilökohtaisessa kilpailussa hän sijoittui Windjammer-ratsullaan 32:nneksi. == Lähteet == Luokka:Brittiläiset kenttäratsastajat Luokka:Brittiläiset olympiamitalistit Luokka:Vuonna 1957 syntyneet Luokka:Elävät henkilöt
Lucinda Green

Lucinda Green (o.s. Prior-Palmer, s. 7. marraskuuta 1953 Andover) on brittiläinen kenttäratsastaja. Hän saavutti Los Angelesin olympialaisissa 1984 hopeaa kenttäratsastuksen joukkuekilpailussa. Henkilökohtaisessa kilpailussa hän sijoittui Regal Realm -ratsullaan kuudenneksi. Kisojen avajaisissa hän oli Britannian joukkueen lipunkantaja. Green voitti kenttäratsastuksen maailmanmestaruuden sekä henkilökohtaisessa kilpailussa että joukkuekilpailussa vuonna 1982. Hän voitti henkilökohtaisen Euroopan- mestaruuden vuosina 1975 ja 1977. Lucinda Green oli aiemmin naimisissa australialaisen kenttäratsastuksen olympiavoittajan David Greenin kanssa. == Lähteet == Luokka:Brittiläiset kenttäratsastajat Luokka:Brittiläiset olympiamitalistit Luokka:Vuonna 1953 syntyneet Luokka:Elävät henkilöt
Julia Tuttle

Julia DeForest Tuttle (o.s. Sturtevant; 22. tammikuuta 1849 Cleveland, Ohio – 14. syyskuuta 1898 Miami, Florida) oli yhdysvaltalainen yrittäjä, jonka omistamalle maa-alueella Miamin kaupunki rakennettiin. Tuttlea on usein kutsuttu "Miamin äidiksi". Hänen sanotaan edelleen olevan ainoa nainen, joka on perustanut suureksi kasvaneen yhdysvaltaisen kaupungin. == Elämä == Tuttle syntyi vuonna 1849 Clevelandissä. Hän avioitui liikemies Frederick Tuttlen kanssa vuonna 1867. Pariskunta sai kaksi lasta, Fannien ja Henryn. Aviomiehen kuoltua tuberkuloosin seurauksena Tuttle päätti muuttaa Ohiosta Floridaan, jossa hän oli vieraillut jo usein aiemmin isänsä luona. Tuttle osti 640 eekkerin (n. 26 hehtaaria) kokoisen maa-alan Miami-joen pohjoispuolella sijaitsevalta alueelta, jossa sijaitsi seminolesotien aikana perustettu armeijan tukikohta Fort Dallas. Syrjäisellä alueella oli tiheitä metsiä ja upottavia soita, asutusta oli lähiseuduilla hyvin vähän. Tuttle edisti merkittävällä tavalla Miamin rakennuttamista. Hänen onnistui vuosien yrittämisen jälkeen houkutella teollisuusjohtaja Henry Flagler jatkamaan omistamaansa Floridan itärannikon rautatietä osavaltion eteläosan Fort Dallasiin saakka. Miamin kaupunki perustettiin virallisesti vuonna 1896, mutta Tuttle ei voinut osallistua kaupunginoikeuksia koskeviin vaaleihin, sillä naisilla ei tuohon aikaan ollut äänioikeutta. Kaupungin perustamisen jälkeen Tuttle työskenteli ahkerasti kaupungin kehittämiseksi, ja hänen kerrotaan muun muassa avanneen kaupungin ensimmäisen pesulan, leipomon ja meijerin. Hän myös perusti kaupunkiin Hotel Miami -nimisen hotellin. Kaksi vuotta kaupungin perustamisen jälkeen Tuttle yllättäen kuoli vain 49-vuotiaana äkillisen ja voimakkaan pääkivun seurauksena. Myöhemmin kuolinsyyksi on arveltu aneurysmaa tai aivokasvainta. == Lähteet == == Aiheesta muualla == Luokka:Yhdysvaltalaiset liikemiehet Luokka:Miami Luokka:Vuonna 1849 syntyneet Luokka:Vuonna 1898 kuolleet
Kapinpartanilkka

Kapinpartanilkka (Genypterus capensis) on partanilkkoihin kuuluva kalalaji. Sitä tavataan Atlantin kaakkoisosista. ==Koko ja ulkonäkö== Kapinpartanilkka voi kasvaa suurimmillaan 160-180 cm pitkäksi. Laji on ruumiinmuodoltaan pitkäomainen ja kapenee pyrstöä kohden. Kalan väri on kellertävä tai punertava ja ruumiissa on tummien laikkujen muodostamaa kuviointia. ==Levinneisyys ja elintavat== Kapinpartanilkkaa tavataan Namibian ja Etelä-Afrikan rannikolta. Se elää lähellä pohjaa kivikkoisilla alueilla. Kalan ravintoa ovat kalat, pääjalkaiset ja äyriäiset. Kapinpartanilkan lisääntymiskausi on elokuusta lokakuulle. Kapinpartanilkka on arvostettu ruokakala ja merkittävä kaupallisen kalastuksen kohde. Kannat ovat taantuneet liikakalastuksen vuoksi. ==Lähteet== Luokka:Käärmenilkkakalat
Sanna Kiero

Sanna Maiju Kiero (myöh. Näppi, 13. syyskuuta 1930 Ylämaa – 31. tammikuuta 2010 Lappeenranta) oli suomalainen maastohiihtäjä. Hän edusti Ylämaan Pyrkijöitä. Kiero sijoittui Cortina d’Ampezzon talviolympialaisissa 1956 10 kilometrin matkalla 12:nneksi.https://yle.fi/aihe/artikkeli/2006/09/08/suomi- pisteille-naisten-kympilla-cortinassaOlympedia Kiero voitti Ylämaan Pyrkijöiden joukkueessa viestin Suomen mestaruuden vuosina 1953, 1954, 1955 ja 1956 sekä SM-hopeaa vuosina 1957 ja 1958. Naisten 10 kilometrillä hän saavutti SM-hopeaa vuonna 1955 ja SM-pronssia vuonna 1954. == Lähteet == * === Viitteet === == Aiheesta muualla == Luokka:Suomalaiset maastohiihtäjät Luokka:Vuonna 1930 syntyneet Luokka:Vuonna 2010 kuolleet
Dubno

Dubno () on kaupunki Rivnen alueella Ukrainan luoteisosassa, Ikvajoen varrella. Dubno on maaseutuvaltaisen Dubnon piirin (167 728 as., 2021) hallinnollinen keskus. Kaupungin asukasluvuksi arvioitiin 37 257 (2021). Dubno sijaitsee Rivnen alueen lounaisosassa, runsas 40 kilometriä Rivnestä lounaaseen. Kiova on maanteitse noin 370 kilometriä Dubnosta itään. Eurooppatie kulkee kaupungin pohjoispuolitse. Kaupunki on rautateiden risteys- ja asemapaikkakunta. Dubno mainitaan historiallisissa asiakirjoissa kylänä vuonna 1100. Kaupunkioikeudet sille myönnettiin vuonna 1498. Dubnon linnoitus rakennettiin 1400-luvulla; linnoitus säilyi suhteellisen ehjänä ensimmäiseen maailmansotaan saakka. Vuonna 1592 rakennettiin Dubnon luostari. Se oli aluksi ortodoksisen kristillisyyden luostari, mutta siirtyi katoliseksi luostariksi 1700-luvulla. Dubno oli sekä Puolan vallan että Venäjän keisarikunnan aikana kihlakuntakeskusta vastaavassa asemassa. Esimerkiksi 1800-luvun lopussa ja 1900-luvun alussa se oli osa Venäjän keisarikunnan Volynian kuvernementtiä. Vuoden 1897 väestönlaskennan mukaan kaupungissa oli tuolloin 14 257 asukasta. Castle in Dubno Ukraine.jpg|Dubnon linnoitusta. Дубно .Монастир бернардинців.Костел..jpg|Dubnon luostarin kirkko. Іллінська церква в Дубно.jpg|Kirkko Dubnossa. Автостанция Дубно, 2020 год, 02.jpg|Dubnon linja- autoasema. ==Lähteet== ==Aiheesta muualla== * Luokka:Rivnen alueen kaupungit
Papaichton

Papaichton (myös Papaïchton) on kunta ja sen keskustaajama Ranskan Guayanassa. Se sijaitsee Maronijoen varrella 210 kilometriä Cayennesta linnuntietä lounaaseen. Kunnassa on 6 700 asukasta (vuonna 2019). Papaichtonin kunnan pinta-ala on 2 628 neliökilometriä. Se rajoittuu pohjoisessa Grand-Santin, idässä Saülin ja etelässä Maripasoulan kuntiin sekä lännessä Surinameen. Papaichton kuuluu Länsi-Guayanan kuntayhtymään. Kunta sijaitsee Guyanan Amazonian kansallispuiston alueella. Luontokohteita ovat Abattis Cottican kosket ja 730 metriä korkea Cotticavuori. Kuntaan kuuluvat keskustaajaman lisäksi Assissin, Bonivillen ja Locan kylät. Asukkaat ovat maroneihin kuuluvia alukuja eli boneja, intiaaneja, kreoleja ja ranskalaisia. Papaichton on alukujen historiallinen keskus. Kunta on perustettu heidän päällikkönsä Gran Man Tolingan aloitteesta vuonna 1969. Apatou erotettiin siitä vuonna 1975 ja Grand-Santi vuonna 1992. Papaichtonia kutsutaan myös Pompidouvilleksi päällikön ja presidentti Georges Pompidoun tapaamisen muistoksi. Tärkein liikenneväylä on Maronijoki. Papaichtonista on tieyhteys Maripasoulaan, jossa sijaitsee lentokenttä. Palveluihin kuuluvat kaksi alakoulua, yläkoulu, terveysasema, posti ja kansallispuiston toimisto. Taajamassa on majoitus- ja matkailupalveluja. ==Lähteet== Luokka:Ranskan Guayanan maantiede Luokka:Ranskan kunnat
Norrbottens-Kuriren

Norrbottens-Kuriren (usein pelkkä Kuriren; lyh. NK) on Ruotsin Norlannissa ilmestyvä sanomalehti. Sitä julkaisee Norr Media AB, joka omistaa myös toisen Norlannissa ilmestyvän sanomalehden Norrländska Socialdemokratenin. NK ilmestyy paperisena kuudesti viikossa, maanantaista lauantaihin. ==Historia== Norrbottens-Kuriren perustettiin joulukuussa 1861. Se ilmestyi aluksi neljästi viikossa ja vuodesta 1905 kuudesti viikossa. Lehden poliittinen linja on perinteisesti ollut oikeistoliberaali. NK kuuluu nykyään samaan konserniin kilpailijansa Norrländska Socialdemokratenin kanssa, ja lehtien toimitukset ovat vuodesta 2008 olleet saman katon alla Luulajassa. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Luulajan kunta
Carie Graves

Carolyn Brand ”Carie” Graves (27. kesäkuuta 1953 Madison, Wisconsin – 19. joulukuuta 2021) oli soutaja ja olympiavoittaja. Graves voitti naisten kahdeksikoissa olympiakultaa Los Angelesissa 1984 ja olympiapronssia Montréalissa 1976. Moskovan kesäolympialaisia 1980 Yhdysvallat boikotoi. MM- kilpailuista Graves saavutti Yhdysvaltain kahdeksikossa hopeaa vuosina 1975, 1981 ja 1983. Graves työskenteli soutuvalmentajana yliopistoissa. Hän kuoli 68-vuotiaana 19. joulukuuta 2021.Olympediahttps://usrowing.org/news/2021/12/20/news-in-memory-carie- graves.aspx == Lähteet == * === Viitteet === == Aiheesta muualla == Luokka:Yhdysvaltalaiset soutajat Luokka:Yhdysvaltalaiset olympiavoittajat Luokka:Vuonna 1953 syntyneet Luokka:Vuonna 2021 kuolleet
Raúl Mannola

Raúl Mannola (s. 17. elokuuta 1963 Buenos Aires, Argentiina) on suomalainen flamencokitaristi. Mannola kiinnostui kitaransoitosta 11-vuotiaana ja soitti aluksi rockia ja jazzia, kunnes innostui flamencosta kuultuaan vuonna 1982 Paco de Lucían soittavan Helsingin Kulttuuritalossa. Myöhemmin hän opiskeli kitaransoittoa viisi vuotta Espanjassa Córdoban konservatoriossa Manuel Canon johdolla. Vuoden 1993 paikkeilla Mannola kokosi Suomessa yhtyeen nimeltä Córdoba Mora, johon kuuluivat lyömäsoittaja Mongo Aaltonen ja huilisti Kai Olander sekä Mannolan vaimo, espanjalainen flamencolaulaja Antonia de Córdoba. Mannola järjesti Helsingin Savoy-teatterissa 1990-luvulla useita flamencoiltoja, joissa hän esiintyi espanjalaisten ja suomalaisten muusikoiden ja tanssijoiden kera. Raul Mannola on opettanut flamencokitaran soittoa Madridin konservatoriossa. ==Diskografiaa== *1994: Sonidos negros *1997: Bronce, yhdessä Cordoba Mora -yhtyeen kanssa *2002: Aurora Clara (Rockadillo Records) *2005: Guitarras Del Norte, yhdessä Jukka Tolosen ja Timo Lehdon kanssa *2008: Raul Mannola Quartet: Montoro (Rockadillo Records) *2010: Guitarra adentro, mukana mm. Rafael ”Falo” Jiménezi, Antonio ”El Veneno” Porcuna, Jorge Pardo ja Francisco Herrador *2011: Inner Visions of Flamenco, mukana mm. Raoul Björkenheim *2017: Nuevo Mundo *2019: Aurora Clara: Transformations (Youkali Music) *2021: The best of Raúl Mannola (Youkali Music) *2022: Aurora Clara: Clear Dawn (Youkali Music) *2023: Dreams (Youkali Music) *2024: IV (Youkali Music) ==Lähteet== Luokka:Suomalaiset kitaristit Luokka:Vuonna 1963 syntyneet Luokka:Elävät henkilöt
Caswellin piirikunta

Caswellin piirikunta () on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 22 736 vuonna 2020. Piirikunnan hallintokeskus on Yanceyvillen kunta. Piirikunta on perustettu vuonna 1777. == Väestö == Vuonna 2020 Caswellin piirikunnan 22 736 asukkaasta valkoisia oli 64,5 %, mustia 32,3 %, alkuperäisasukkaita 0,8 % ja aasialaisia 0,6 %. Vuonna 2019 4,2 % asukkaista puhui kotonaan jotain muuta kieltä kuin englantia ja 2,6 % asukkaista oli syntynyt ulkomailla. == Kuvia piirikunnasta == Kuva:Caswell County Courthouse at Set.jpg|Caswellin piirikunnan oikeustalo. Kuva:S.R. Farmer Lake.png == Lähteet == == Aiheesta muualla == Luokka:Pohjois-Carolinan piirikunnat
Maria Kristiina (Itävallan arkkiherttuatar, 1742–1798)

Maria Kristiina (13. toukokuuta 1742 Wien − 24. kesäkuuta 1798 Wien) oli Itävallan arkkiherttuatar ja Teschenin herttuatar. == Suku == Hän oli Maria Teresian ja Frans I:n viides lapsi. Maria Kristiina oli älykäs, voimakastahtoinen ja taiteellisesti lahjakas.Fraser, s.23 Maria Kristiinalla oli sama syntymäpäivä kuin äidillään ja hän oli Maria Teresian suosikkitytär. Veljensä Joosef II:n kanssa Maria Kristiinalla oli huonot välit.Fraser, s.159 Maria Teresian suosikkina hänellä oli vaikutusvaltaa äitiinsä. Hän onnistui muun muassa menemään naimisiin rakkaudesta eikä poliittisista syistä kuten muut sisaruksensa, mikä lisäsi muiden sisarusten jo muutenkin tuntemaa kateutta Maria Kristiinan asemasta. == Avioliitto ja lapset == Maria Kristiinan puoliso oli Saksin prinssi Albert (1738–1822), August III:n ja kuningatar Maria Josefinan neljäs poika. Maria Kristiina ja Albert avioituivat huhtikuussa 1766. Koska Albert ei ollut kovin varakas, Maria Kristiinan äiti Maria Teresia antoi tyttärelleen suuret myötäjäiset ja teki Albertista Teschenin herttuan. Heistä tehtäisiin myöhemmin Itävallan alankomaiden hallitsijoita, kun silloinen käskynhaltija Karl Alexander kuolisi. Sillä välin Albert nimitettiin käskynhaltijaksi Unkariin, jotta he pääsisivät usein vierailemaan anoppi Maria Teresian luona. Seuraavana vuonna Maria Kristiina melkein kuoli synnytykseen. Tytär Kristina, Saksi-Tecshenin prinsessa kuoli, eikä Maria Kristiina saanut enää lapsia.Fraser, s.26-27 Heidän kasvattipoikansa oli Kaarle, Maria Kristiinan veljenpoika. == Alankomaitten hallitsijat == Käskynhaltija Karl Alexander kuoli vuonna 1780 ja Maria Kristiinasta ja Albertista tuli viimein Itävallan Alankomaiden hallitsijoita. He pitivät hoviaan muun muassa Brysselissä. Ranskan vallankumouksen jälkeen he pakenivat Maria Kristiinan veljen luokse Bonniin.Fraser, s.312 He palasivat takaisin vuonna 1791, kunnes joutuivat lopullisesti pakenemaan vuonna 1792 Ranskan valloitettua Itävallan Alankomaat. Maria Kristiina kuoli Wienissä 1798.Maria Christine (Marie), Erzherzogin von Österreich ==Lähteet== * ===Viitteet=== Luokka:Itävallan kuninkaalliset Luokka:Habsburgin hallitsijasuku Luokka:Vuonna 1742 syntyneet Luokka:Vuonna 1798 kuolleet
Palvelurobotti

Palvelurobotti tarkoittaa International Federation of Robotics (IFR) käyttämän määritelmän ja ISO 8373:2012 -standardin mukaan yleensä robottia, joka suorittaa hyödyllisiä tehtäviä ihmisille tai laitteille, pois lukien teollisuuden automaation sovellukset eli teollisuusrobotit. Palvelurobotit luokitellaan yleensä niiden käyttötarkoituksen perusteella, kun taas teollisuusrobotit luokitellaan monesti niiden mekaanisen rakenteen perusteella. Palvelurobotit voidaan luokitella kahteen luokkaan: henkilökohtaisiin ja/tai ammattikäyttöisiin palvelurobotteihin ja käyttötarkoituksen mukaisiin palvelurobotteihin. Palvelurobottien ajatellaan korvaavan ihmisen tekemän työn tai avustavan ihmistä tehtävissä, jotka vaativat tarkkuutta tai nopeutta tai ovat vaikeita,raskaita, likaisia, vaarallisia ja tylsiä. == Palvelurobotit sosiaali- ja terveyspalveluissa == Palvelurobotit voidaan jaotella luokkiin sen mukaan, miten niitä käytetään sosiaali- ja terveyspalveluissa: * Organisaation/ laitosympäristön robotiikka: ** sairaala-apteekki, ** potilaiden kuljetus ** jätehuolto ** varastointi ja kuljetus * Hoitotyöntekijöiden työn robotiikka: ** toimenpiteet ** nosto, siirto * Omahoito: ** Fyysinen apu *** syöminen, liikkuminen, esineiden nostaminen, siivoaminen, ruuanvalmistus, pukeutuminen, hygienia ** Kognitiivinen ja sosiaalinen apu, Itsehoidon tuki *** kumppanirobotit, vuorovaikutuksen tuki, muistaminen ** Kuntoutus *** kuntoutusrobotit, proteesit, kehon ulkopuoliset tuet * Lääketieteen robotiikka: ** robottikirurgia ** diagnostiikka == Katso myös == * Androidi * Teollisuusrobotti * Robottiruohonleikkuri * Siivousrobotti * Seksirobotti * Mekatroniikka * Botti == Lähteet == Luokka:Robotit
Hester

Hester on muun muassa seuraavien henkilöiden sukunimi: * Chris Hester (s. 1979), yhdysvaltalainen koripalloilija * Devin Hester (s. 1982), yhdysvaltalainen amerikkalaisen jalkapallon pelaaja * Leigh Ann Hester (s. 1983), yhdysvaltalainen sotilas * Michael Hester (s. 1972), uusiseelantilainen jalkapallotuomari * Rita Hester (1964–1998), yhdysvaltalainen henkirikoksen uhri.
Javoriv

Javoriv (, ) on kaupunki Lvivin alueella Länsi-Ukrainassa, melko lähellä Puolan rajaa. Javoriv on maaseutuvaltaisen Javorivin piirin (179 219 as., 2021) hallinnollinen keskus. Kaupungin asukasluvuksi arvioitiin 12 888 (2021). Javoriv sijaitsee 53 kilometriä aluekeskus Lvivstä länteen. Jos Javorivista jatkaa eurooppatietä eli valtatietä M10 länteen 20 kilometriä, tullaan Puolan rajalle. Kaupunkiin johtaa myös Horodokin pohjoispuolelta erkaneva, Javoriviin päättyvä sivurata. Ensimmäinen kirjallinen maininta paikkakunnasta on vuodelta 1376 (toisen lähteen mukaan 1408); tuolloin seutu kuului Lvivin maihin. Kaupunginoikedet Javoriv sai vuonna 1569. Yavoriv, city hall.JPG|Javorivin kaupungintalo. Javoriv-1.jpg|Javorivin keskustaa. Javoriv-4.jpg|Näkymä Javorivin asuinkadulta. Saints Peter and Paul church, Yavoriv (01).jpg|Pietarin ja Paavalin kirkko (vuodelta 1639) Javorivissa. Church of Nativity of the Theotokos, Yavoriv (01).jpg|Kirkko (1670) Javorivissa. Yavoriv, Lviv region - panoramio (2).jpg|Näkymä eurooppatien Javorivin liittymän opasteesta. ==Lähteet== ==Aiheesta muualla== Luokka:Lvivin alueen kaupungit Luokka:Jarovirin piiri
Joakim Paasikivi

Joakim Kusti Paasikivi (s. 1960) on suomalaissukuinen ruotsalainen everstiluutnantti ja sotilasstrategian opettaja Ruotsin maanpuolustuskorkeakoulussa. Hänen isänsä oli suomalainen lääketieteen tohtori Juhani Paasikivi. Suomen tasavallan presidenttinä vuosina 1946–1956 toiminut Juho Kusti Paasikivi oli hänen isoisänsä isä. Paasikivi on sekä Ruotsin että Suomen kansalainen. Venäjän hyökättyä Ukrainaan vuonna 2022 Paasikivi on tullut Ruotsissa tunnetuksi hyökkäystä tiedotusvälineissä kommentoivana sotilasasiantuntijana. ==Lähteet== Luokka:Ruotsalaiset upseerit Luokka:Vuonna 1960 syntyneet Luokka:Elävät henkilöt
Ukonvaaja (elokuva)

Ukonvaaja on Tuukka Tähden ohjaama suomalainen joukkorahoituksen avulla tehty dokumenttielokuva vuodelta 2016. Elokuvan aiheena on suomenusko. Elokuvan kertojana toimii muusikko ja kirjailija A.W. Yrjänä. == Lähteet == Luokka:Vuoden 2016 suomalaiset elokuvat Luokka:Suomalaiset dokumenttielokuvat
Blagny-sur-Vingeanne

Blagny-sur-Vingeanne on kunta Ranskassa Côte-d'Orin departementissa Bourgogne- Franche-Comtén alueella. Se sijaitsee Vingeannejoen varrella, noin 32 kilometriä Dijonin kaupungista koilliseen. Kunnan alueen kautta kulkee kanava Canal entre Champagne et Bourgogne. Kanavan ja joen ylittävä rautatiesilta Viaduc d'Oisilly ulottuu myös naapurikunta Oisillyn puolelle. Kunnan keskustassa oleva Neitsyt Marian taivaaseenastumisen kirkko on rakennettu 1800-luvulla. Kirkossa on liuskekivinen kellotorni. Château de Blagny-sur- Vingeanne on rakennettu 1700-luvulla. Tiedosto:Viaduc d'Oisilly 1.JPG|Viaduc d'Oisilly Tiedosto:2012 10368 Chateau de Blagny sur Vingeanne.jpg|Château de Blagny-sur-Vingeanne ==Lähteet== ==Aiheesta muualla== Luokka:Côte-d’Orin kunnat
Mari Seppälä

Mari Seppälä on suomalainen baarimestari, joka on syntynyt ja kasvanut Siilinjärvellä. Seppälä on saanut tunnustusta urastaan vuonna 2018, kun hänet palkittiin Horeca-alan tunnuspalkinnolla PRO Gaalassa vuoden baarimestarina.https://propalkinnot.fi/finalistit/finalistit-2018/ Hyvä työympäristö ja toimiva tiimi ovat Seppälälle tärkeitä, samoin juomakulttuurin kehittäminen. Tulevaisuudessa hän haluaisi syventää talouspuolen osaamistaan. == Lähteet == Luokka:Elävät henkilöt Luokka:Vuonna 1984 syntyneet Luokka:Suomalaiset ravintoloitsijat
Maroni

Maroni (ranskankielinen nimitys, ) on Atlantin valtamereen laskeva joki Ranskan Guayanan ja Surinamen rajalla. Sen pituus on 612 kilometriä, valuma- alueen laajuus 65 000 neliökilometriä ja keskimääräinen virtaus 1 700 kuutiometriä sekunnissa. Maroni saa alkunsa 700 metrin korkeudessa Tumuc- Humacin vuorilta Surinamen kaakkoisosassa. Sen nimi on yläjuoksulla Alitany ja keskijuoksulla Lawa. Tärkeimmät sivujoet ovat Tapanahoni, Sparouine, Beiman, Iso ja Pieni Abounami, Inini, Tampok ja Marouini. Joen viisi kilometriä leveään estuaariin yhtyy Mana. Maronista tuli Ranskan ja Alankomaiden omistusten raja Utrechtin rauhassa vuonna 1713. Vuonna 1850 sen varrelta löydettiin kultaa, mikä sai Ranskan vaatimaan rajan siirtämistä Lawalta Tapanahonille. Yläjuoksulla rajaksi sovittiin Litanijoki vuonna 1935. Maronin rannoilla asuu muun muassa maroneja ja intiaaneja. Joki on tärkeä kulkuväylä, vaikka lukuisat kosket vaikeuttavat liikennöintiä. Saint-Laurent-du-Maronissa sijaitsee Port de l’Ouestin satama, josta on yhteys Surinamen puolelle Albinaan. Jokea saastuttaa luvaton kullankaivu. ==Lähteet== Luokka:Atlanttiin laskevat vesistöt Luokka:Etelä-Amerikan joet Luokka:Ranskan Guayanan maantiede Luokka:Surinamen maantiede Luokka:Rajajoet Luokka:Ranskan joet
Grigori Skovoroda

Hryhori (Grigori) Skovoroda (; 3. joulukuuta 1722 Tšornuhy, Lubnyn rykmentti – 9. marraskuuta 1794 Pan-Ivanivka, Harkovan käskynhaltijakunta (nyk. Skovorodynivka, Harkovan alue)) oli ukrainalainen runoilija ja filosofi. Skovoroda opiskeli Kiovan Mohyla-akatemiassa 1734–1753, välillä kahdesti keskeyttäen. Hän lauloi keisarinna Elisabetin hovikapellissa ja toimi musiikinjohtajana Unkarissa Tokajissa (1745–1750). Hän opetti vuonna 1751 Perejaslavin kollegiumissa. Toimittuaan yksityisopettajana hän siirtyi Harkovan kollegiumiin, jossa hän opetti runoutta, lauseoppia ja kreikkaa sekä etiikkaa. Jouduttuaan erotetuksi kollegiumista hän kierteli ympäri Ukrainaa ilman vakituista toimeentuloa. Hän sai taloudellista tukea ystäviltä, ja heille hän omisti kirjoituksensa, jotka kiersivät käsikirjoituksina. Hän kirjoitti sekä kaunokirjallisia että filosofisia teoksia, joiden välinen ero ei ole kovin tarkkarajainen. Hän käänsi latinankielisiä klassikkoja. Hänen filosofisetkin tekstinsä ovat tyyliltään kaunokirjallisia, ja niiden luonteesta on tutkijoiden keskuudessa erimielisyyttä. Hän ei esitä ajatuksiaan järjestelmällisesti vaan on ripotellut niitä teksteihin sinne tänne. Ajatuksiaan hän ei esittänyt täsmällisin käsittein vaan käytti mielellään symboleja ja metaforia. Ilmaisun ristiriitaisuuksien vuoksi ei aina käy selväksi, mitä hän tosiasiassa tarkoitti sanoa. Filosofia on hänelle käytännöllinen väline. Se osoittaa tien onnellisuuteen. Tästä johtuu, että hänen kaksi keskeistä kysymystään ovat: mitä onnellisuus on ja miten sen voi saavuttaa. Jokainen voi saavuttaa onnellisuuden. Hän hahmottelee onnellisuuteen tarvittavat totuudet karkein vedoin. Koska maailmanjärjestys on Jumalan käsialaa, jokaisella luodulla on kaikki, mitä hän tarvitsee ollakseen onnellinen. Onnellisuuden saavuttamiseksi tarvittava on helposti käsillä, ja kaikki vaikea on tarpeetonta. Sama koskee aineellisia tarpeita. Tarvitsemme vain sen, mikä riittää terveyden ylläpitämiseen ja on kaikkien saatavilla. Ihminen on tyytyväinen suorittaessaan omaa tehtäväänsä ulkoisista palkkioista riippumatta, sen sijaan varallisuuden, kunnian ja mielihyvän tavoittelu vastenmielistä työtä tehden vie epätoivoon. ==Lähteet== ==Aiheesta muualla== Luokka:Ukrainalaiset runoilijat Luokka:Ukrainalaiset filosofit Luokka:Vuonna 1722 syntyneet Luokka:Vuonna 1794 kuolleet
Gustaf Walfrid Hyvönen

Gustaf Walfrid Hyvönen (1877 – 30. elokuuta 1921 Helsinki) oli suomalainen Helsingissä asunut kauppias ja lahjoittaja.Gustaf Walfrid Hyvösen hauta Hietaniemen hautausmaallaTiilenkantaja, josta tuli miljoonalahjoittaja, Suomen Kuvalehti, 12.10.1935, nro 41, s. 24, Kansalliskirjaston digitaaliset aineistot Varattomasta kodista tullut Hyvönen hankki nuorena elantonsa tiilenkantajana ja muurarina Helsingin rakennustyömailla. Koska muuraustöitä tehtiin pääasiassa kesällä joutui Hyvönen olemaan talvisin ilman ansiotyötä ja niinpä hän alkoi harjoittaa työnsä ohella puukauppaa aluksi pienessä mittakaavassa. Koottuaan riittävästi pääomaa Hyvönen saattoi perustaa oman liikkeen ja ryhtyi kokopäiväiseksi puukauppiaaksi. Hyvönen toimi puukauppiaana Helsingissä noin 25 vuoden ajan ja kokosi miljoonaomaisuuden. Toukokuussa 1921 sairaalloinen Gustaf Hyvönen teki testamentin puolisonsa Maria Henrika Hyvösen (1872–1959) kanssa. Testamentissa suurin osa heidän omaisuudestaan määrättiin käytettäväksi suomen- ja ruotsinkieleisten hätää kärsivien lasten hyväksi. Testamenttivaroilla vuonna 1925 perustetussa Hyvösen lastenkodissa oli ensimmäisen kymmenen toimintavuoden aikana kaikkiaan 60 hoidon puutteen takia kotiin otettua lasta. Lastenkodin lapsille järjestettiin kansakoulukurssin lisäksi myös ammattikursseja, jotta he olisivat saaneet helpommin työpaikkoja lähtiessään lastenkodista. Hyvösen lastenkoti toimii nykyisin 37-paikkaisena kahdessa toimipisteessä Helsingissä. Oltermannintiellä sijaitsee neljä osastoa ja Unikkopolulla kaksi osastoa.Hyvösen lastenkoti, Helsinki Sote-palvelujen toimipisteet == Lähteet == Luokka:Suomalaiset kauppiaat Luokka:Suomalaiset lahjoittajat Luokka:Vuonna 1877 syntyneet Luokka:Vuonna 1921 kuolleet
Julia (Drusus nuoremman tytär)

Julia Livia (kuoli 43) oli roomalainen ylhäisönainen. Hänen isänsä oli Tiberiuksen poika Drusus Julius Caesar, ja äiti Livilla. Hän oli kahdesti naimisissa. Ensimmäisen kerran hän avioitui vuonna 20 Nero Julius Caesarin kanssa, joka oli Germanicuksen vanhin poika. Julian isän kuoltua Livilla ja Agrippina maior kilpailivat kumman pojasta tulisi Tiberiuksen perillinen. Livillan tukena oli Sejanuksen, joka oli hänen rakastajansa. Julia kertoi äidilleen miehensä harkitsemattomista lausahduksista, jotka Livilla kertoi Sejanukselle. Sejanus taas kertoi ne Tiberiukselle mustamaalatakseen Neroa ja onnistui lopulta vakuuttamaan keisarin. Vuonna 29 Tiberius lähetti senaatille kirjeen, jossa syytti Neroa ja tämän äitiä Agrippinaa keisaria vastaan juonittelusta. Nero karkotettiin Ponzan saarelle ja Agrippina Pandaterian saarelle. Vuonna 33 Tiberius naittoi Julian Gaius Rubellius Blandukselle, joka oli vuoden 18 consul suffectus. He saivat ainakin yhden pojan Rubellius Plautuksen. Vuonna 43 Julia teloitettiin enonsa Claudiuksen käskystä, mahdollisesti Messalina suostutteli Claudiuksen siihen.Lightman, hakusana "Julia (8)" ==Lähteet== * ===Viitteet=== Luokka:Antiikin Rooman naiset Luokka:Rooman valtakunnan teloittamat Luokka:Vuonna 43 kuolleet
Quincerot (Côte-d'Or)

Quincerot on kunta Ranskassa Côte-d'Orin departementissa Bourgogne-Franche- Comtén alueella. Se sijaitsee Armançonjoen varrella, noin 7 kilometriä Montbardin kaupungista länteen. Kunnan alueella oleva linna Château de Quincerot oli alkujaan linnoitettu talo. Sitä on useaan otteeseen kunnostettu 1500-, 1600- ja 1700-luvuilla. Linnassa on kaksi neliönmuotoista tornia. Saint-Charles-Borroméen kirkko on peräisin 1700-luvulta. Nähtävyyksiin kuuluu lisäksi keskiaikainen silta Pont des Romains. Tiedosto:Quincerot_(21)_Château_-_01.jpg|Château de Quincerot Tiedosto:Quincerot_(21)_Église_Saint-Charles-Borromée.jpg|Saint-Charles- Borroméen kirkko ==Lähteet== ==Aiheesta muualla== Luokka:Côte-d’Orin kunnat
Quincerot

Quincerot voi tarkoittaa seuraavia: == Maantiede == * Quincerot, kunta Ranskassa Côte-d'Orin departementissa * Quincerot, kunta Ranskassa Yonnen departementissa
Vain Elämää - Only Rock'n'roll

__NOTOC__ Vain elämää – Only Rock’n’roll on Sleepy Sleepersin studioalbumi, joka julkaistiin 20. marraskuuta 2015. == Kappaleet == # # # # # # # # # # == Kokoonpano == * Mato Valtonen – laulu * Sakke Järvenpää – laulu * Sami Järvinen – rummut * Varre Vartiainen – kitara * Timo Tolonen – basso * Pope Puolitaival – saksofoni * Okke Komulainen – koskettimet * Tuomas Uusitalo – laulu ja kitara * Ronda Lindberg – taustalaulu * Samuli Laiho – taustalaulu ja kitara * Pelle Miljoona – laulu (Itkisitkö onnesta) * Tumppi Varonen – laulu (Itkisitkö onnesta) == Arvostelut == * Soundi: SLEEPY SLEEPERS: Vain elämää – Only Rock’n’Roll Viitattu 13.3.2022. * V2.fi: Sleepy Sleepers: Vain elämää - Only Rock'n'roll Viitattu 13.3.2022. == Lähteet == Luokka:Vuoden 2015 albumit Luokka:Sleepy Sleepersin albumit
Muzio Attendolo Sforza

Muzio Attendolo Sforza, alun perin Muzio Attendolo (8. toukokuuta 1369 Cotignola – 4. tammikuuta 1424 Pescara), oli italialainen kondottieeri eli palkkasoturipäällikkö ja Sforzan hallitsijasuvun perustaja. Hänen poikansa Francesco Sforza nousi Milanon herttuaksi vuonna 1450. Muzio Ateendolon isä Giovanni Attendolo oli vauras maanomistaja Romagnasta. Nuori Muzio lähti kotoa vuonna 1384 liittyäkseen palkkasoturijoukkoon. Hänestä tuli ensin joukkueenjohtaja ja lopulta palkkasoturikomppanian päällikkö. Muzio Attendolo toimi joukkoineen useiden kondottieerien palveluksessa, joihin kuului Alberico da Barbiano, joka antoi Muziolle lisänimen Sforza (“Vahva”). Vuonna 1398 Muzio Ateendolo Sforza astui Milanoa hallinneen [[Visconti-suvun palvelukseen. Hän lähti kuitenkin pian kaupungista taistelemaan ensin Firenzen ja sen jälkeen Ferraran joukoissa. Kuningas Ladislaus kutsui Muzio Attendolo Sforzan luokseen Napoliin vuonna 1412, ja Muziosta tehtiin Napolin kuningaskunnan ylin lainvalvoja. Ladislauksen kuoltua vuonna 1414 seurasi kuningatar Johanna II:n myrskyisä valtakausi. Aluksi Muzio palkittiin korkeilla viroilla ja tiluksilla, mutta pian hänet vangittiin ja häntä kidutettiin. Vuonna 1424 kuningatar lähetti Muzion taistelemaan Aragonian palveluksessa ollutta kondottieeri Braccio da Montonea vastaan. Muzio Ateendolo Sforza hukkui ylittäessään Pescarajokea Keski-Italiassa. == Lähteet == Luokka:Kondottieerit Luokka:Vuonna 1369 syntyneet Luokka:Vuonna 1424 kuolleet
Sant’Antonino di Susa

Sant’Antonino di Susa () on kunta Italiassa Piemonten alueella sijaitsevassa Torinon metropolikaupungissa.Sant’Antonino di Susa Sapere.it Sant’Antonino di Susa Enciclopedia Treccani Sant’Antonino di Susa Turismo Torino Vuoden 2022 alussa kunnassa oli arviolta 4 049 asukasta. ==Lähteet== ==Aiheesta muualla== Luokka:Torinon metropolikaupungin kunnat
Kate Forbes

Kate Elizabeth Forbes (s. 6. huhtikuuta 1990) on skotlantilainen Skotlannin kansallispuolueen poliitikko, joka on toiminut Skotlannin parlamentin jäsenenä vuodesta 2016 ja Skotlannin valtiovarainministerinä vuosina 2020–2023 lähtien. Forbes syntyi Dingwallissa pohjois-Skotlannissa. Hän vietti osan lapsuudestaan Intiassa ja kävi Skotlannissa gaelinkielistä koulua. Hän opiskeli Selwyn Collegessa Cambridgen yliopistossa historiaa ja valmistui kandidaatiksi vuonna 2011, minkä jälkeen hän opiskeli Edinburghin yliopistossa diaspora- ja muuttoliikehistoriaa ja valmistui maisteriksi vuonna 2013. Vuoden 2016 parlamenttivaaleissa Forbes valittiin Skotlannin parlamenttiin Skye, Lochaber and Badenochin vaalipiiristä. Parlamentissa Forbes on puhunut gaelin kielen puoluesta, ja maaliskuussa 2018 hän piti kokonaisen puheenvuoron gaeliksi. Hän on ehdottanut kielen lisäämistä Unescon aineettoman kulttuuriperinnön luetteloon sen suojelemiseksi. Vuonna 2018 Forbes nimitettiin julkistalouden ja digitaalisen talouden apulaisministeriksi. Helmikuussa 2020 hänet nimitettiin Skotlannin valtiovarainministeriksi. Forbes on Skotlannin vapaakirkon jäsen. Heinäkuussa 2021 Forbes meni naimisiin Alasdair MacLennain kanssa. Helmikuussa 2022 Forbes ilmoitti olevansa raskaana ja jäävänsä kesällä äitiyslomalle. Nicola Sturgeonin erottua Forbes pyrki SNP:n puheenjohtajaksi ja Skotlannin pääministeriksi. Hän sai vaalin ensimmäisellä kierroksella 40,7 prosenttia äänistä ja toisella kierroksella 47,9 prosenttia äänistä häviten Humza Yousafille. Forbesin puheenjohtajakampanjan aikana huomiota herättivät hänen konservatiiviset mielipiteensä koskien muun muassa aborttioikeutta sekä seksuaalivähemmistöjen oikeuksia. Yousafin voitettua puheenjohtajavaalin hän tarjosi Forbesille hallituksensa maaseutuministerin salkkua, mutta tämä kieltäytyi. == Lähteet == Luokka:Vuonna 1990 syntyneet Luokka:Elävät henkilöt Luokka:Skotlantilaiset poliitikot